ddrg/super_eurlex huggingface dataset:
Γνώμη της Συμβουλευτικής Επιτροπής συγκεντρώσεων μεταξύ επιχειρήσεων που διατυπώθηκε στην 105η συνεδρίαση της 22ας Ιανουαρίου 2002 σχετικά με ένα προσχέδιο απόφασης στην υπόθεση COMP/M.2283 - Schneider/Legrand

(2004/C 86/09)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι πληρούνται οι προϋποθέσεις του άρθρου 8 παράγραφος 4 του κανονισμού συγκεντρώσεων.

2. Η πλειοψηφία της Συμβουλευτικής Επιτροπής συμφωνεί με την Επιτροπή ότι η αποκατάσταση συνθηκών αποτελεσματικού ανταγωνισμού επιβάλλει να μην διατηρήσει η Schneider σημαντική συμμετοχή στο κεφάλαιο της Legrand, καθώς και με τον ορισμό της έννοιας της "μη σημαντικής συμμετοχής", όπως αναλύεται στο σχέδιο απόφασης. Μια μειοψηφία δεν συμφωνεί για λόγους αναλογικότητας και μια άλη μειοψηφία απέχει όσον αφορά τη μεθοδολογία που χρησιμοποίησε η Επιτροπή για τον καθορισμό των σχετικών ορίων.

3. Η πλειοψηφία της Συμβουλευτικής Επιτροπής συμφωνεί με την Επιτροπή ότι η Schneider δεν μπορεί να προβεί σε μεμονωμένο διαχωρισμό της Wiremold, της Ortronics και της Arnould και ότι τα στοιχεία ενεργητικού της Legrand πρέπει να μεταβιβασθούν σαν σύνολο. Η μειοψηφία διαφωνεί.

4. Η Συμβουλευτική Επιτροπή συμφωνεί με την Επιτροπή ότι πρέπει να δοθεί στην Schneider η δυνατότητα επιλογής του τρόπου διαχωρισμού από την Legrand.

5. Η Συμβουλευτική Επιτροπή συμφωνεί με την Επιτροπή όσον αφορά την προθεσμία που είχε δοθεί στην Schneider για τον διαχωωρισμό από την Legrand, και συγκεκριμένα για τη σύναψη συμφωνίας μεταβίβασης ή για τη δημοσίευση δημόσιας προσφοράς από την Schneider μέσα σε 9 μήνες από την ημερομηνία της απόφασης που εκδόθηκε βάσει του άρθρου 8 παράγραφος 4 ή από τον εντολοδόχο με πρόσθετη προθεσμία 3 μηνών.

6. Η Συμβουλευτική Επιτροπή ζητά από την Επιτροπή να λάβει υπόψη όλα τα σημεία που θίχτηκαν κατά τη συζήτηση.

7. Η Συμβουλευτική Επιτροπή ζητά να δημοσιευθεί η γνώμη της.
Γνώμη της συμβουλευτικής επιτροπής Συγκεντρώσεων που διατυπώθηκε κατά την 105η συνεδρίαση της 22ας Ιανουαρίου 2002 σχετικά με σχέδιο απόφασης που αφορά την υπόθεση αριθ. COMP/M.2416 - Tetra Laval/Sidel

(2004/C 36/03)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι πληρούνται οι όροι για την εφαρμογή του άρθρου 8 παράγραφος 4 του κανονισμού για τις συγχωνεύσεις.

2. Η πλειοψηφία της συμβουλευτικής επιτροπής συμφωνεί με την Επιτροπή ότι η απόφαση δυνάμει του άρθρου 8 παράγραφος 4 του κανονισμού για τις συγχωνεύσεις πρέπει να διατάξει τη λήψη των ακόλουθων μέτρων, δεδομένου ότι αυτά είναι αναγκαία για την αποκατάσταση των συνθηκών αποτελεσματικού ανταγωνισμού:

α) Η Tetra διαχωρίζεται από τη Sidel από την ημερομηνία της τελικής απόφασης, όπως προτείνεται στο άρθρο 1 του σχεδίου απόφασης, και

β) η Tetra εκχωρεί οριστικά τη συμμετοχή της στη Sidel, πράγμα που εξασφαλίζει τη βιωσιμότητα και την αποτελεσματικότητα ανταγωνισμού της Sidel σύμφωνα με το προτεινόμενο άρθρο 2 του σχεδίου απόφασης, και

γ) η Tetra αποδέχεται τις υποχρεώσεις μεταβατικής περιόδου όπως προτείνεται στο άρθρο 3 του σχεδίου απόφασης, και

δ) η Tetra ορίζει ανεξάρτητο trustee με τις εξουσίες και υποχρεώσεις που προτείνονται στο άρθρο 4 του σχεδίου απόφασης, και

ε) η Tetra εκχωρεί ολόκληρη τη συμμετοχή της στη Sidel σύμφωνα με τις προθεσμίες (9 μήνες + 3 μήνες) και τον τρόπο που καθορίζονται στο προτεινόμενο άρθρο 5 του σχεδίου απόφασης.

Σχετικά με το ερώτημα 2 β), μία μειοψηφία θεωρεί ότι η εκχώρηση ολόκληρης της συμμετοχής είναι δυσανάλογη.

Μία μειοψηφία δηλώνει αποχή.

3. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

4. Η συμβουλευτική επιτροπή ζητεί από την Επιτροπή να λάβει υπόψη της όλα τα λοιπά θέματα που θίχθηκαν κατά τη διάρκεια της συζήτησης της υπόθεσης.
Τελική έκθεση του συμβούλου ακροάσεων στην υπόθεση COMP/M.3056 - Celanese/Degussa/JV (European oxo Chemicals)

[σύμφωνα με το άρθρο 15 της απόφασης της Επιτροπής (2001/462/ΕΚ, ΕΚΑΧ), της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 36/06)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δίνει λαβή για τις ακόλουθες παρατηρήσεις:

Στις 18 Δεκεμβρίου 2002, κοινοποιήθηκε στην Επιτροπή, σύμφωνα με τον κανονισμό για τις συγκεντρώσεις, μία πρόταση συγκέντρωσης των επιχειρήσεων Celanese Chemicals Europe GmbH ("Celanese"), θυγατρικής της Celanese AG, και Oxeno Olefinchemie GmbH ("Oxeno"), θυγατρικής της Degussa AG ("Degussa").

Στις 30 Ιανουαρίου 2003, κινήθηκε η διαδικασία που προβλέπεται στο άρθρο 6 παράγραφος 1 στοιχείο γ) του κανονισμού. Στα ενδιαφερόμενα μέρη δόθηκε η δυνατότητα να εξετάσουν τα σημαντικότερα έγγραφα για τα οποία η Επιτροπή είχε διατυπώσει τις κυριότερες επιφυλάξεις. Τούτο συνιστά ένα σημαντικό στοιχείο της πολιτικής για διαφάνεια που η Επιτροπή επιθυμεί να υιοθετήσει.

Στις 9 Απριλίου 2003 διαβιβάστηκε στα μέρη η κοινοποίηση των αιτιάσεων. Η πρόσβαση στα έγγραφα εξασφαλίστηκε μέσω ενός CD-ROM τον οποίον έλαβαν τα μέρη στις 10 Απριλίου 2003.

Τα μέρη διαβίβασαν, εντός της καθορισθείσας από την Επιτροπή προθεσμίας, στις 25 Απριλίου 2003, κοινή απάντηση στις αιτιάσεις.

Τα μέρη αποποιήθηκαν του δικαιώματός του για επίσημη ακρόαση.

Μετά την απάντησή τους στις αιτιάσεις, στα μέρη διαβιβάστηκε ένας δεύτερος CD-ROM που περιείχε περαιτέρω έγγραφα του φακέλου. Ως εκ τούτου, ως νέα προθεσμία για την υποβολή συμπληρωματικών παρατηρήσεων ορίστηκε η 14η Μαΐου.

Στις 5 Μαΐου πραγματοποιήθηκε ενημερωτική συνεδρίαση των υπηρεσιών της Επιτροπής και των μερών, κατά τη διάρκεια της οποίας τα μέρη ενημερώθηκαν ότι οι αιτιάσεις σχετικά με ορισμένες σχετικές αγορές δεν ίσχυαν πλέον, ενώ παρέμεναν οι σχετικές με τον ανταγωνισμό επιφυλάξεις όσον αφορά τις λοιπές αγορές.

Τηρώντας την καθορισθείσα από την Επιτροπή προθεσμία, τα μέρη κοινοποίησαν στις 6 Μαΐου τις δεσμεύσεις που αναλαμβάνουν προκειμένου να αρθούν οι απομένουσες σχετικές με τον ανταγωνισμό επιφυλάξεις. Οι δεσμεύσεις αυτές, στη συνέχεια, αποτέλεσαν το αντικείμενο έρευνας της αγοράς (CH).

Στις 14 Μαΐου, η Επιτροπή έλαβε επιστολή των μερών, στην οποία διατύπωναν τον ισχυρισμό ότι παραβιάστηκαν τα δικαιώματα της υπεράσπισης κυρίως για το λόγο ότι οι πληροφορίες που περιέχονταν στον δεύτερο CD-ROM διαβιβάστηκαν με καθυστέρηση. Την ίδια ημέρα, ωστόσο, οι υπηρεσίες της Επιτροπής κοινοποίησαν στα μέρη την πρόθεσή τους να αποσύρουν τις απομένουσες αιτιάσεις και να προτείνουν την έγκριση της συγκέντρωσης, καθιστώντας με τον τρόπο αυτό άνευ αντικειμένου κάθε διαφορά σχετικά με το δικαίωμα ακρόασης.

Η Επιτροπή αναγνώρισε ότι τα μέρη μπορούν να ανακαλέσουν τις δεσμεύσεις που είχαν αναλάβει ως προς αυτήν, γνωστοποιώντας όμως παράλληλα ότι εφόσον διατηρηθούν οι δεσμεύσεις αυτές, αυτό θα το λάβει υπόψη της στην απόφαση για την έγκρισή της. Με επιστολή της 22ας Μαΐου, τα μέρη επιβεβαίωσαν ότι είναι έτοιμα να διατηρήσουν τις δεσμεύσεις τους.

Βρυξέλλες, 3 Ιουνίου 2003.

Karen Williams
Γνωμοδότηση της συμβουλευτικής επιτροπής των συγκεντρώσεων που διατυπώθηκε κατά την 88η συνεδρίασή της στις 4 Δεκεμβρίου 2000 σχετικά με ένα προκαταρκτικό σχέδιο απόφασης στην υπόθεση COMP/M.2060 - Bosch/Rexroth

(2004/C 39/04)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η γνωστοποιηθείσα πράξη συνιστά συγκέντρωση κατά την έννοια του άρθρου 3, παράγραφος 1, στοιχείο β) του κανονισμού περί συγκεντρώσεων.

2. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη έχει κοινοτική διάσταση κατά την έννοια του άρθρου 1, παράγραφος 2 του κανονισμού περί συγκεντρώσεων.

3. Η συμβουλευτική επιτροπή συμφωνεί με την Επιτροπή ότι η αγορά των βιομηχανικών εμβολοφόρων αντλιών με υδραυλικό έμβολο αποτελεί τη σχετική αγορά προϊόντος.

4. Η συμβουλευτική επιτροπή συμφωνεί με την Επιτροπή ότι η σχετική γεωγραφική αγορά θα πρέπει να επεκταθεί σε ολόκληρο το πεδίο εφαρμογής του ΕΟΧ.

5. Η συμβουλευτική επιτροπή συμφωνεί με την Επιτροπή ότι η συγκέντρωση θα δημιουργήσει δεσπόζουσα θέση στην αγορά βιομηχανικών εμβολοφόρων αντλιών με υδραυλικό έμβολο του ΕΟΧ.

6. Η συμβουλευτική επιτροπή συμφωνεί με την Επιτροπή ότι οι υποχρεώσεις που ανέλαβαν τα μέρη θα άρουν τις ανησυχίες σχετικά με τον ανταγωνισμό για τη σχετική συγκέντρωση όπως ορίστηκαν παραπάνω, καθώς και στο σχέδιο απόφασης.

7. Η συμβουλευτική επιτροπή συμφωνεί με την Επιτροπή ότι η γνωστοποιηθείσα πράξη, με την επιφύλαξη της πλήρους συμμόρφωσης των μερών με τις υποχρεώσεις που ανέλαβαν, θα πρέπει να κηρυχθεί συμβιβάσιμη με την κοινή αγορά και με την εφαρμογή της Συμφωνίας για τον ΕΟΧ.

8. Η συμβουλευτική επιτροπή καλεί την Επιτροπή να λάβει υπόψη της όλα τα σημεία που θίχτηκαν κατά τη συζήτηση και συνιστά τη δημοσίευση της γνωμοδότησής της στην Επίσημη Εφημερίδα της Ευρωπαϊκής Ένωσης.
Διοικητική Επιτροπή για την Κοινωνική Ασφάλιση των διακινουμένων εργαζομένων

(2004/C 37/05)

Στο ετήσιο μέσο κόστος δεν λαμβάνεται υπόψη η μείωση κατά 20 % που προβλέπεται στα άρθρα 94(2) και 95(2) του κανονισμού 574/72.

Το καθαρό μηνιαίο μέσο κόστος έχει μειωθεί κατά 20 %.

ΜΕΣΟ ΚΟΣΤΟΣ ΤΩΝ ΠΑΡΟΧΩΝ ΣΕ ΕΙΔΟΣ - 2000(1)

I. Εφαρμογή του άρθρου 94 του Κανονισμού του Συμβουλίου (ΕΟΚ) 574/72

Τα ποσά που πρέπει να αποδοθούν όσον αφορά τις αποδοχές σε είδος που χορηγήθηκαν το 2000 στα μέλη της οικογένειας σύμφωνα με το άρθρο 19 (2) του κανονισμού του Συμβουλίου (ΕΟΚ)1408/71 θα καθοριστούν με βάση το ακόλουθο μέσο κόστος:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού του Συμβουλίου (ΕΟΚ) 574/72

Τα ποσά που πρέπει να αποδοθούν όσον αφορά τις παροχές σε είδος που χορηγήθηκαν το 2000 σύμφωνα με τα άρθρα 28 και 28α του κανονισμού του Συμβουλίου (ΕΟΚ) 1408/71 καθορίζονται με βάση το ακόλουθο μέσο κόστος:

>ΘΕΣΗ ΠΙΝΑΚΑ>

ΜΕΣΟ ΚΟΣΤΟΣ ΤΩΝ ΠΑΡΟΧΩΝ ΣΕ ΕΙΔΟΣ - 2001(2)

I. Εφαρμογή του άρθρου 94 του Κανονισμού του Συμβουλίου (ΕΟΚ) 574/72

Τα ποσά που πρέπει να αποδοθούν όσον αφορά τις αποδοχές σε είδος που χορηγήθηκαν το 2001 στα μέλη της οικογένειας σύμφωνα με το άρθρο 19 (2) του κανονισμού του Συμβουλίου (ΕΟΚ)1408/71 θα καθοριστούν με βάση το ακόλουθο μέσο:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού του Συμβουλίου (ΕΟΚ) 574/72

Τα ποσά που πρέπει να αποδοθούν όσον αφορά τις παροχές σε είδος που χορηγήθηκαν το 2001 σύμφωνα με τα άρθρα 28 και 28α του κανονισμού του Συμβουλίου (ΕΟΚ) 1408/71 καθορίζονται με βάση το ακόλουθο μέσο κόστος:

>ΘΕΣΗ ΠΙΝΑΚΑ>

ΜΕΣΟ ΚΟΣΤΟΣ ΤΩΝ ΠΑΡΟΧΩΝ ΣΕ ΕΙΔΟΣ - 2002

I. Εφαρμογή του άρθρου 94 του Κανονισμού του Συμβουλίου (ΕΟΚ) 574/72

Τα ποσά που πρέπει να αποδοθούν όσον αφορά τις αποδοχές σε είδος που χορηγήθηκαν το 2002 στα μέλη της οικογένειας σύμφωνα με το άρθρο 19 (2) του κανονισμού του Συμβουλίου (ΕΟΚ)1408/71 θα καθοριστούν με βάση το ακόλουθο μέσο:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού του Συμβουλίου (ΕΟΚ) 574/72

Τα ποσά που πρέπει να αποδοθούν όσον αφορά τις παροχές σε είδος που χορηγήθηκαν το 2002 σύμφωνα με τα άρθρα 28 και 28α του κανονισμού του Συμβουλίου (ΕΟΚ) 1408/71 καθορίζονται με βάση το ακόλουθο μέσο κόστος (μόνο κατά κεφαλήν από το 2002):

>ΘΕΣΗ ΠΙΝΑΚΑ>

(1) Μέσο κόστος 2000:

Ισπανία και Λουξεμβούργο (ΕΕ C 20 της 23.1.2002).

Βέλγιο, Γερμανία, Κάτω Χώρες και Αυστρία (ΕΕ C 182 της 31.7.2002).

Ιταλία, Πορτογαλία και Σουηδία (ΕΕ C 3 της 8.1.2003).

Νορβηγία και Ηνωμένο Βασίλειο (ΕΕ C 163 της 12.7.2003).

(2) Μέσο κόστος 2001:

Ισπανία και Αυστρία (ΕΕ C 3 της 8.1.2003).

Σουηδία (ΕΕ C 163 της 12.7.2003).
Γνώμη της συμβουλευτικής Επιτροπής συγκεντρώσεων που διατυπώθηκε κατά την 99η συνεδρίασή της της 13ης Σεπτεμβρίου 2001 σχετικά με προκαταρκτικό σχέδιο απόφασης στην υπόθεση COMP/M.2434 - Grupo Villar Mir/ENBW/Hidroeléctrica del Cantábrico

(2004/C 42/06)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του άρθρου 3 παράγραφος 1 στοιχείο β) του κανονισμού για τις συγκεντρώσεις και ότι η κοινοποιηθείσα πράξη έχει κοινοτική διάσταση όπως αυτή ορίζεται στο άρθρο 1 παράγραφος 2 του κανονισμού για τις συγκεντρώσεις.

2. Η Συμβουλευτική Επιτροπή συμφωνεί με την Επιτροπή ότι η αγορά του σχετικού προϊόντος στην υπόθεση αυτή είναι η αγορά χονδρικής πώλησης ηλεκτρικού ρεύματος (πολυμερείς και διμερείς συμβάσεις μεταξύ επιλέξιμων πελατών και παραγωγών).

3. Η Συμβουλευτική Επιτροπή συμφωνεί με την Επιτροπή ότι η γεωγραφική αγορά αναφοράς είναι η ισπανική αγορά.

4. Η Επιτροπή Ανταγωνισμού συμφωνεί με την Επιτροπή ότι η συγκέντρωση οδηγεί στην ενίσχυση υφιστάμενης δεσπόζουσας ολιγοπωλιακής θέσης στην αγορά χονδρικής πώλησης ηλεκτρικού ρεύματος στην Ισπανία, με αποτέλεσμα να παρεμποδίζεται σε σημαντικό βαθμό ο αποτελεσματικός ανταγωνισμός στην κοινή αγορά.

5. Η πλειοψηφία της Συμβουλευτικής Επιτροπής συμφωνεί με την Επιτροπή ότι οι δεσμεύσεις που ανέλαβαν η EDF και η EDF/RTE για την αύξηση της ικανότητας διασύνδεσης μεταξύ Ισπανίας και Γαλλίας θα άρουν τα προβλήματα ανταγωνισμού που επεσήμανε η Επιτροπή. Μια μειοψηφία διαφωνεί.

6. Η πλειοψηφία της Συμβουλευτικής Επιτροπής συμφωνεί με την Επιτροπή ότι, με την επιφύλαξη της πλήρους τήρησης των δεσμεύσεων που αναλήφθηκαν, η κοινοποιηθείσα συγκέντρωση πρέπει να κηρυχθεί συμβιβάσιμη με την κοινή αγορά. Μια μειοψηφία διαφωνεί.

7. Η Συμβουλευτική Επιτροπή ζητά από την Επιτροπή να λάβει υπόψη όλες τις παρατηρήσεις και τα σχόλια που διατυπώθηκαν στις συζητήσεις της επιτροπής, ιδίως όσον αφορά την υλοποίηση των δεσμεύσεων και την παρακολούθηση της τήρησής τους.

8. Η Συμβουλευτική Επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Τελική έκθεση του Συμβούλου Ακροάσεων στην υπόθεση COMP/M.2434 - Grupo Villar Mir/ENBW/Hidroeléctrica del Cantábrico

[σύμφωνα με το άρθρο 15 της απόφασης της Επιτροπής (2001/462/EC, ECSC) της 23ης Μαΐου 2001 σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 42/04)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν απαιτεί ιδιαίτερα σχόλια όσον αφορά τη διαδικασία η οποία, στη γραπτή φάση της, εξελίχθηκε κανονικά. Τα μέρη δεν ζήτησαν προφορική ακρόαση.

Τα δικαιώματα υπεράσπισης των μερών έγιναν πλήρως σεβαστά. Το ίδιο ισχύει και για το δικαίωμα ακρόασης της RTE ως παρεμβαίνοντος τρίτου.

Το σχέδιο απόφασης αναφέρεται μόνο σε αιτιάσεις για τις οποίες δόθηκε στα μέρη η δυνατότητα να κάνουν γνωστές τις απόψεις τους.

Βρυξέλλες, 5 Σεπτεμβρίου 2001.

Helmuth Schröter
Τελική έκθεση του συμβούλου ακροάσεων στην υπόθεση COMP/38.170 - Reims II

[η έκθεση εκπονήθηκε σύµφωνα µε το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά µε τα καθήκοντα του συµβούλου ακροάσεων σε ορισµένες διαδικασίες ανταγωνισµού (ΕΕ L 162 της 19.6.2001, σ. 21)]

(2004/C 48/04)

(Κείμενο που παρουσιάζει ενδιαφέρον για τον ΕΟΧ)

Στις 18 Ιουνίου 2001 δεκαεπτά δημόσιοι ταχυδρομικοί φορείς ("ΔΤΦ") κοινοποίησαν εκ νέου στην Επιτροπή μία τροποποιημένη έκδοση της συμφωνίας Reims II. Η νέα κοινοποίηση περιελάμβανε μια αίτηση για ανανέωση της απαλλαγής που είχε χορηγήσει η Επιτροπή με απόφαση της 15ης Σεπτεμβρίου 1999 μέχρι τις 31 Δεκεμβρίου 2001.

Στις 11 Ιουλίου 2001, η Επιτροπή δημοσίευσε περίληψη της κοινοποίησης προσκαλώντας τρίτους να υποβάλλουν σχόλια. Κατόπιν η Επιτροπή εξέτασε την τροποποιημένη συμφωνία. Ελαβαν χώρα διμερείς και πολυμερείς συναντήσεις με τα περισσότερα από τα άμεσα ενδιαφερόμενα μέρη καθώς και με τρίτα ενδιαφερόμενα μέρη. Υστερα από συζητήσεις με τις υπηρεσίες της Επιτροπής· τα μέρη τροποποίησαν εκ νεόυ την συμφωνία στις 24 Ιανουαρίου 2003, προκειμένου να ανταποκριθούν σε ενστάσεις ανταγωνισμού στο πλαίσιο της έρευνας της Επιτροπής:

Στις 23 Απριλίου 2003, η Επιτροπή δημοσίευσε μια ανακοίνωση δυνάμει του άρθρου 19 παράγραφος 3 του κανονισμού αριθ. 17/62 εκθέτωντας τα ουσιώδη στοιχεία της συμφωνίας, και ανακοινώνοντας την πρόθεση της να υιοθετήσει μια ευνοϊκή θέση υπό την προϋπόθεση ορισμένων όρων σχετικών με την πρόσβαση τρίτων στα καταληκτικά τέλη Reims II. Αυτοί οι όροι συζητήθηκαν με τα μέρη. Τρίτα μέρη προσκλήθηκαν να υποβάλλουν σχόλια στην Επιτροπή.

Σχόλια υποβλήθηκαν από τρίτους. Τα σχόλια αυτά κοινοποιήθηκαν στα μέρη. Κατόπιν εξέτασης από την Επιτροπή ένας επιπλέον όρος προστέθηκε προκειμένου η απαλλαγή να χορηγηθεί. O όρος αυτός συζητήθηκε με τα ενδιαφερόμενα μέρη τα οποία ενημερώθηκαν για το γεγονός οτι οι εν λόγω όροι θα αποτελέσουν προϋπόθεση για την χορήγηση της απαλλαγής.

Το σχέδιο απόφασης χορηγεί μια απαλλαγή δυνάμει του άρθρου 81(3) της συνθήκης ΕΚ υπό την προϋπόθεση του σεβασμού όρων. Η διάρκεια της απαλλαγής έχει καθαρά διευκρινιστεί.

Τα δικαιώματα ακρόασης στην παρούσα υπόθεση έγιναν σεβαστά.

Βρυξέλλες, 30 Σεπτεμβρίου 2003.

Karen Williams
Γνώμη της Συμβουλευτικής Επιτροπής για τον έλεγχο των συγκεντρώσεων όπως διατυπώθηκε κατά την 83η συνεδρίασή της που πραγματοποιήθηκε την 31η Αυγούστου 2000 όσον αφορά προκαταρκτικό σχέδιο απόφασης σχετικά με την υπόθεση COMP/M.1879 - Boeing/Hughes

(2004/C 53/02)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3, παράγραφος 1, στοιχείο β) του κανονισμού συγκεντρώσεων.

2. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη έχει κοινοτική διάσταση.

3. Η Συμβουλευτική Επιτροπή συμφωνεί με την Επιτροπή ότι, για τους σκοπούς της εξεταζόμενης υπόθεσης, δεν είναι απαραίτητο να προσδιορισθούν περαιτέρω οι αγορές σχετικού προϊόντος για τους δορυφόρους.

4. Η Συμβουλευτική Επιτροπή συμφωνεί με την Επιτροπή ότι η σχετική γεωγραφική αγορά

α) για εμπορικούς δορυφόρους είναι διεθνής

β) για κυβερνητικούς δορυφόρους (στρατιωτικούς και μη), για τους σκοπούς της εξεταζόμενης υπόθεσης, δεν χρειάζεται να προσδιορισθεί περαιτέρω.

5. Η Συμβουλευτική Επιτροπή συμφωνεί με την Επιτροπή ότι, για το σκοπό της εξεταζόμενης υπόθεσης, δεν είναι απαραίτητο να προσδιορισθούν περαιτέρω οι αγορές σχετικού προϊόντος για τις υπηρεσίες εκτόξευσης.

6. Η Συμβουλευτική Επιτροπή συμφωνεί με την Επιτροπή ότι η σχετική γεωγραφική αγορά για τις υπηρεσίες εκτόξευσης είναι διεθνής στην περίπτωση των εμπορικών εφαρμογών και ότι πρέπει να διαχωρισθεί από τις στρατιωτικές ή άλλες κυβερνητικές εκτοξεύσεις.

7. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη δεν θα δημιουργήσει ούτε θα ενισχύσει δεσπόζουσα θέση στις αγορές δορυφόρων και ως εκ τούτου δεν θα παρεμποδίσει σημαντικά την άσκηση ουσιαστικού ανταγωνισμού στον ΕΟΧ ή σε μεγάλο τμήμα του εν λόγω χώρου.

8. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη δεν θα δημιουργήσει ούτε θα ενισχύσει δεσπόζουσα θέση στις αγορές όσον αφορά τις υπηρεσίες εκτόξευσης και ως εκ τούτου δεν θα παρεμποδίσει σημαντικά την άσκηση ουσιαστικού ανταγωνισμού στον ΕΟΧ ή σε μεγάλο τμήμα του εν λόγω χώρου.

9. Η Συμβουλευτική Επιτροπή συμφωνεί με την Επιτροπή ότι η κοινοποιηθείσα πράξη μπορεί να κηρυχθεί συμβιβάσιμη με την Κοινή Αγορά και τη λειτουργία της συμφωνίας ΕΟΧ σύμφωνα με το άρθρο 8, παράγραφος 2 του κανονισμού συγκεντρώσεων.

10. Η Συμβουλευτική Επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.
Τελική έκθεση του συμβούλου ακροάσεων στην υπόθεση COMP/E-1/C.37.671 - Food Flavour Enhancers

[δυνάμει του άρθρου 15 της απόφασης της Επιτροπής 2001/462/ΕΚ, ΕΚΑΧ της 23ης Μαΐου 2001 σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2004/C 64/04)

(Κείμενο που παρουσιάζει ενδιαφέρον για τον ΕΟΧ)

Η έρευνα της Επιτροπής στην παρούσα υπόθεση κινήθηκε κατόπιν δήλωσης την οποία υπέβαλε η Takeda Chemical Industries ("Takeda") στην Επιτροπή στις 9 Σεπτεμβρίου 1999 με την οποία παραδέχεται ότι συμμετείχε σε σύμπραξη παγκόσμιας κλίμακας για τον καθορισμό τιμών και ποσοστώσεων στα νουκλεοτίδια και ζητεί το πλεονέκτημα που παρέχει η ανακοίνωση της Επιτροπής σχετικά με τη μη επιβολή ή τη μείωση των προστίμων σε περιπτώσεις συμπράξεων (ανακοίνωση περί επιείκειας)(1).

Στις 11 Ιουλίου 2002 η Επιτροπή έστειλε κοινοποίηση αιτιάσεων στις Ajinomoto Company Inc ("Ajinomoto"), Takeda, Daesang Corporation ("Daesang") και Cheil Jedang Corporation ("Cheil"). Οι Takeda και Cheil απάντησαν γραπτώς στις 17 Σεπτεμβρίου 2002. Οι Daesang και Ajinomoto απάντησαν γραπτώς στις 20 και 27 Σεπτεμβρίου 2002 αφού ζήτησαν και έλαβαν παρατάσεις στις προθεσμίες αυτές. Κανένα από τα μέρη δεν ζήτησε τη διεξαγωγή ακρόασης.

Στις 10 Σεπτεμβρίου 2002 η Ajinomoto υπέβαλε αίτηση στον σύμβουλο ακροάσεων για τη χορήγηση πρόσβασης σε πρόσθετες πληροφορίες του φακέλου σχετικά με την αγορά για τις οποίες ορισμένα από τα μέρη είχαν ζητήσει εμπιστευτική μεταχείριση. Την πρόσβαση στις πληροφορίες αυτές είχε αρνηθεί η αρμόδια υπηρεσία της Επιτροπής που είχε αναλάβει την υπόθεση. Στην Ajinomoto χορηγήθηκε πρόσβαση σε ορισμένες πληροφορίες οι οποίες δεν είχαν εμπιστευτικό χαρακτήρα. Ένα περαιτέρω αίτημα της Ajinomoto, ωστόσο, για τη χορήγηση πρόσβασης σε πιο συγκεκριμένες πληροφορίες δεν ικανοποιήθηκε. Εν τω μεταξύ τουλάχιστον ένα από τα ενδιαφερόμενα μέρη είχε τεκμηριώσει περαιτέρω το αίτημα για εμπιστευτική μεταχείριση των πληροφοριών, ενώ κρίθηκε ότι οι πληροφορίες κρίθηκαν, στο σύνολό τους, δεν ήταν απαραίτητες για να ασκήσει η Ajinomoto το δικαίωμα υπεράσπισης το οποίο είχε.

Λαμβάνοντας υπόψη τις παρατηρήσεις που υπέβαλαν τα μέρη στις απαντήσεις τους στην κοινοποίηση των αιτιάσεων, η διάρκεια της παράβασης μειώνεται (σε διαφορετικό βαθμό) για όλα τα ενεχόμενα μέρη σε σύγκριση με την κοινοποίηση των αιτιάσεων. Με επιστολές της 13ης και της 21ης Νοεμβρίου 2002 η αρμόδια υπηρεσία της Επιτροπής έδωσε στην Ajinomoto μια ακόμη ευκαιρία να υποβάλει παρατηρήσεις ως προς τη διάρκεια της εικαζόμενης παράβασης. Η Ajinomoto υπέβαλε παρατηρήσεις σχετικά, στις 29 Νοεμβρίου 2002.

Τα δικαιώματα ακρόασης έγιναν σεβαστά στην παρούσα υπόθεση. Το σχέδιο απόφασης δεν περιλαμβάνει αιτιάσεις ως προς τις οποίες τα μέρη δεν είχαν την ευκαιρία να απαντήσουν.

Βρυξέλλες, 10 Δεκεμβρίου 2002

Karen Williams

(1) ΕΕ C 207 της 18.7.1996.